དཔེ་ཀློག་ལ་ཐོག་མར་གོམས་སུ་འཇུག་པའི་བྱིས་པ་ཞིག་ལ་མཚོན་ན་རྒྱུན་སྤྱོད་འཚོ་བའི་ཁྲོད་ཀྱི་མིང་བརྡ་དག་ལ་བྱང་ཆ་མེད་པའམ་དེ་ལ་བྱང་ཡང་དྲང་མོ་དྲང་ཚུགས་ཀྱིས་གོ་བ་ལེན་པ་ལས་སྐོར་ནས་བཤད་ཚེ་གོ་བ་བདེ་བླགས་ཏུ་ལེན་ཐུབ་པ་ཞིག་གཏན་ནས་མིན་པ་མ་ཟད།གཏམ་དཔེ་ལ་སྦྱར་ནས་སྐད་ཆའི་གོ་བ་ལེན་ལོབས་སུ་སོང་མེད་པའི་རོང་བ་རྒན་པ་དག་གིས་ཀྱང་འབྲོག་པའི་གཏམ་དཔེར་སྦྱར་བའི་གྱོད་བཤད་སོགས་ལ་ཉན་མི་ཤེས་པ་ཁྱོད་ཚོས་ཤེས་ལོས་ཡོད་མོད།བྱིས་པའི་ཀློག་དེབ་འདིའི་ཁྲོད་དུ་བཀོལ་བའི་གཏམ་དཔེ་སྟེ།ཕུ་རུང་བསྟན་པས་ཁྱི་ངོ་མི་ལོན།གཉོམ་རྟགས་བསྟན་པས་དགྲ་ངོ་མི་ལོན་ཞེས་པ་ལྟ་བུར་མཚོན་ནས་བཤད་ན།ཁྱི་ལ་དབྱུག་པ་སྟོན་དགོས་པ་ལས་ཕུ་རུང་བསྟན་ན་ཕན་པ་མེད་ཚུལ་ནི་དཔེ་དང་།དགྲ་བོའི་མདུན་ནས་གཉོམ་རྟགས་སྟོན་པ་ལས་བཙན་རྟགས་བསྟན་ན་བཟང་རབ་ཟེར་བ་དཔེ་ཅན་ཡིན་པ་བཞིན།བྱིས་པ་གང་དེར་བཤད་འདོད་པའི་སྐད་ཆ་དེ་རྒྱང་སྐོར་དྲག་པའི་སྐྱོན་ཡོད་པས་མུ་མཐུད་དཔེ་ཀློག་བྱེད་པར་ཡང་གནོད་པ་ཆེན་པོ་ཡོད་པ་རེད།གཞན་ཡང་འདི་འདྲ་མང་པོ་ཡོད་པ་རེ་རེ་བཞིན་བཀོད་ན།༢དར་རྒུད་དམར་ཡག་སྟག་ལ་ཡོད།ཞུ་འཇིག་སྲིད་པའི་གངས་ལ་ཡོད།༣ལུང་ཁོག་སྐྱ་མོ་ཆུས་དེད་ན།ཨོང་བ་སྐམ་པོར་འདུག་དབང་མེད།༤དམར་པོ་སྲོག་ལ་ཕྲད་ན།དཔའ་རྒོད་མདུང་གིས་མི་ཕུག་པ་ཞིག་དང་།གདུག་ཆེན་དཔོན་ལ་ཕྲད་ན།དམར་ཡག་སྟག་གི་སྡེར་ཁ་ཅན་ཞིག་ཡིན།༥སྟག་གི་རྔ་མར་མི་འཇུ་དགོས།འཇུས་པའི་ཉིན་མོར་མི་གཏོང་།༦གསེར་ས་འོག་ན་ཡོད་རུང་།འོད་ནམ་མཁའ་ན་ཡོད།༧སྐྱིད་ལ་ཁའི་རྩྭ་ལ་མཉམ་ཟ་དང་།སྡུག་ཀོང་མོའི་ཆུ་ལ་མཉམ་འཐུང་།༨ཕོ་ཟད་ནས་མོ་ལ་ཐུགལག་ཟད་ནས་དཔུང་ལ་ཐུག༩རོ་ས་འོག་ཏུ་བཅུག་ནས།གཏམ་ས་སྟེང་ལ་གྲགས་པ།༡༠དགུང་ཨ་སྔོན་འདི་མཐོ་རུང་བསྒུར་ནས་འགྲོ་དགོས་པ་དང་།ས་དོག་མོ་འདི་ཡངས་རུང་བསྐུམས་ནས་འདུག་དགོས།༡༡ཆུ་གྲང་མོར་འོ་མའི་བསམ་པ་བཟུང་།མི་ཆ་མེད་རང་མིའི་གྲལ་ལ་བཞག༡༢ཤི་རྟ་སྤངས་ལ་དེད་ན་ཤུལ་མེད་པ་དང་།སྟག་མོ་ནགས་ལ་སོང་ན་རྗེས་མེད་པ།༡༣རེ་ཆད་ཀྱི་ཐག་སྣེར་འཇུས་ཏེ་འཆི་བདག་གི་ཕོ་ཉར་བསྒུག༡༤བདེ་སྐྱིད་ཀྱི་ཡུ་བ་འབྲེག་མཁན་དང་།རང་དབང་གི་གཤོག་པ་གཅོད་མཁན།༡༥ཚིག་ཁ་ཐོག་ནས་བཤད་པ་དོན་ཐོགརྐང་རྡོ་ཐོག་ནས་བཅག་པ་ལྕེ་ཐོག༡༦སྐྱིད་ལ་ཁའི་རྩྭ་ལ་མཉམ་ཟ་དང་།སྡུག་ཀོང་མོའི་ཆུ་ལ་མཉམ་འཐུང་།༡༧དཀར་ནག་གི་དབྱེ་བ་དང་།ཐག་ནག་གི་མདུད་པ།༡༨གྲི་འགྲམ་ནས་གཡུག་ན་དཔའ་བོ།མདའ་རྒྱང་ནས་འཕངས་ན་སྡར་མ།སོགས་ཡི་གེ་ཅན་གྱི་ཤོག་ངོས་སོ་དགུའི་གྲུབ་པའི་ཀློག་དེབ་གཅིག་གི་ཁྲོད་གཏམ་དཔེ་ཉི་ཤུ་ཙམ་བཞག་འདུག་པ་འདིར་མཚོན་ན་བོད་ཡིག་གི་རྨང་གཞི་བཟང་བའི་སློབ་ཆུང་ལོ་རིམ་ལྔ་བའི་ཡན་གྱི་སློབ་མ་དག་གིས་གོ་ཐུབ་པ་ཞིག་ལས་བྱིས་པ་ཆུང་ཆུང་དག་གིས་གོ་ཐུབ་པ་ཞིག་གཏན་ནས་རེད་མི་འདུག་པས་གཉའ་ཁྲི་བཙན་པོ་ཞེས་པའི་མི་སྣ་འདི་ངོ་སྤྲོད་བྱེད་འདོད་པའི་དམིགས་ཡུལ་དོན་འཁྱོལ་ཡོང་རྒྱུར་བཀག་རྒྱ་ཆེན་པོ་བཟོས་འདུག